
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2100 

27 Αυγούστου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Αναδιάρθρωση της Γενικής Διεύθυνσης Οικονομικών 

Υπηρεσιών του Υπουργείου Υγείας. 1 

Απαιτούμενα δικαιολογητικά και διαδικασίες για την 
έκδοση των εγκρίσεων/αδειών δόμησης σε δη¬ 
μόσια ακίνητα του άρθρου 10 του Ν. 3986/2011 
«Επείγοντα Μέτρα Εφαρμογής Μεσοπρόθεσμου 
Πλαισίου Δημοσιονομικής Στρατηγικής 2012-2015» 


(ΦΕΚ 152 Α'), όπως ισχύει. 2 

ΑΠΟΦΑΣΕΙ Σ 

Αριθμ. ΔΥ(3-4)/Γ.Π.οικ.77618 (1) 


Αναδιάρθρωση της Γ ενικής Διεύθυνσης Οικονομικών 
Υπηρεσιών του Υπουργείου Υγείας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΥΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 3Β του Ν. 2362/95 (ΦΕΚ 247 Α'), όπως 
ισχύει. 

β) Του Π.Δ. 95/2000 (ΦΕΚ 76 Α') «Οργανισμός του 
Υπουργείου Υγείας και Πρόνοιας», όπως έχει τροπο¬ 
ποιηθεί και ισχύει σήμερα. 

γ) Του Π.Δ. 85/2012 (ΦΕΚ 141 Α') «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κωδικο- 
ποιήθηκε με άρθρο πρώτο του Π.Δ. 63/2005 (ΦΕΚ 98/ 
Α722-04-2005). 

ε) Του Π.Δ. 113/2010 (ΦΕΚ 194Α')« Ανάληψη υποχρεώ¬ 
σεων από τους Διατάκτες». 

2. Την υπ’ αριθμ. 2/89424/ΔΠΓΚ/30-11-2012 (ΑΔΑ: 
Β4Μ4Η-ΖΓΩ) εγκύκλιο των Υπουργών Οικονομικών και 
Διοικητικής Μεταρρύθμισης και Ηλεκτρονικής Διακυ¬ 
βέρνησης «Αναπροσδιορισμός οικονομικών οργανικών 
μονάδων υπαγόμενων στις συσταθείσες Γ ενικές Διευ¬ 
θύνσεις Οικονομικών Υπηρεσιών». 


3. Την υπ’ αριθμ. 2/91674/ΔΠΓΚ/20-12-2012 απόφαση 
του Υπουργού Οικονομικών «Δημοσιονομικοί κανόνες 
και πρακτικές» (Β' 3409). 

4. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

5. Την υπ’ αριθμ. Υ301/25-6-2013 απόφαση του Πρω¬ 
θυπουργού «Καθορισμός της σειράς τάξης των Υπουρ¬ 
γείων» (Β' 1594). 

6. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα»(Β' 2105). 

7. Την ανάγκη αναδιάρθρωσης της Γ ενικής Διεύθυνσης 
Οικονομικών Υπηρεσιών του Υπουργείου Υγείας. 

8. Την υπ’ αριθμ. υπ’ αριθμ. 77039/13-8-2013 βεβαίωση 
δέσμευσης της οικονομικής πίστωσης. 

9. Το γεγονός ότι από τις διατάξεις του παρόντος 
προκαλείται δαπάνη σε βάρος του Κρατικού προϋπο¬ 
λογισμού, ύψους 10.100,00 ευρώ περίπου, η οποία για 
το τρέχον έτος περιορίζεται στο ποσό των 3.400,00 
ευρώ περίπου και θα καλυφθεί από τις πιστώσεις του 
εγκεκριμένου προϋπολογισμού τρέχοντος έτους του 
Υπουργείου Υγείας, αποφασίζουμε: 

Η Γενική Διεύθυνση Οικονομικών Υπηρεσιών του 
Υπουργείου Υγείας, που συνεστήθη με την παρ. 1 του 
άρθρου 3Β του Ν. 2362/1995, όπως τροποποιήθηκε και 
ισχύει, αναδιαρθρώνεται, με επαναπροσδιορισμό και 
περαιτέρω εξειδίκευση των αρμοδιοτήτων της, ως ακο¬ 
λούθως: 

Άρθρο 1 
Σκοπός 

Η Γενική Διεύθυνση Οικονομικών Υπηρεσιών του 
Υπουργείου Υγείας, έχει ως σκοπό την ενιαία οικονο¬ 
μική διαχείριση και τον έλεγχο των οικονομικών υποθέ¬ 
σεων και λειτουργιών του Υπουργείου Υγείας και των 
εποπτευόμενων από εκείνο φορέων και ειδικότερα τον 
σχεδίασμά, συντονισμό, διαχείριση και εποπτεία όλων 
των θεμάτων που άπτονται της οικονομικής λειτουργίας 
του Υπουργείου, συμπεριλαμβανομένης και της οικονο¬ 
μικής παρακολούθησης των εποπτευόμενων φορέων, 
σύμφωνα με τις αρχές και τους κανόνες της χρηστής 
δημοσιονομικής διαχείρισης και ευθύνης. 

Αρθρο 2 
Διάρθρωση 

Η Γενική Διεύθυνση Οικονομικών Υπηρεσιών του 
Υπουργείου Υγείας συγκροτείται από τις κατωτέρω 
οργανικές μονάδες: 

1. Διεύθυνση Προϋπολογισμού και Δημοσιονομικών 
Αναφορών 

α. Τμήμα ΜΠΔΣ και Προϋπολογισμού 

β. Τμήμα Δημοσιονομικών Αναλύσεων και Αναφορών 

2. Διεύθυνση Οικονομικής Εποπτείας Φορέων Γενικής 
Κυβέρνησης 

α. Τμήμα Οικονομικής Οργάνωσης και Προϋπολογι¬ 
σμού Φορέων Υπηρεσιών Υγείας 
β. Τμήμα Οικονομικής Οργάνωσης και Προϋπολογι¬ 
σμού ΕΟΠΥΥ 

3. Διεύθυνση Οικονομικής Διαχείρισης και Υπηρεσιών 
α. Τμήμα Εκτέλεσης Προϋπολογισμού και Ελέγχου 

Δαπανών 

β. Τμήμα Εφαρμογής Π.Δ.Ε. 
γ. Τμήμα Μισθοδοσίας 

4. Διεύθυνση Προμηθειών και Διαχείρισης Υλικού 

α. Τμήμα Προγραμματισμού και Εκτέλεσης προμηθει¬ 
ών Κεντρικής Υπηρεσίας 

β. Τμήμα Διαχείρισης Υλικού και Κεντρικής Αποθήκης 

Αρθρο 3 
Αρμοδιότητες 

Η Γ ενική Διεύθυνση Οικονομικών Υπηρεσιών ασκεί τις 
κατωτέρω αρμοδιότητες, ως ακολούθως: 

1. ΔΙΕΥΘΥΝΣΗ ΠΡΟΫΠΟΛΟΓΙΣΜΟΥ ΚΑΙ ΔΗΜΟΣΙΟΝΟ¬ 
ΜΙΚΩΝ ΑΝΑΦΟΡΩΝ 

Η Διεύθυνση Προϋπολογισμού και Δημοσιονομικών 
Αναφορών απαρτίζεται από τα ακόλουθα τμήματα με 
τις αντίστοιχες αρμοδιότητες. 

Α1. Τμήμα ΜΠΔΣ και Προϋπολογισμού 
Το τμήμα ΜΠΔΣ και Προϋπολογισμού είναι αρμόδιο 
για: 

• Το σχεδίασμά, κατάρτιση, τροποποίηση και εκτέ¬ 
λεση του Μεσοπρόθεσμου Πλαισίου Δημοσιονομικής 
Στρατηγικής (Μ.Π.Δ.Σ.) του Υπουργείου. 

• Το σχεδίασμά, κατάρτιση, τροποποίηση και αναμόρ¬ 
φωση του Τακτικού Προϋπολογισμού του Υπουργείου, 
καθώς και την παρακολούθηση στοιχείων εκτέλεσης 
του Τακτικού Προϋπολογισμού του Υπουργείου, προκει- 
μένου οι δαπάνες να καλυφθούν εντός των διαθέσιμων 
πιστώσεων του Προϋπολογισμού και των εγκεκριμένων 
από το Γ.Λ.Κ. κονδυλίων/ποσοστών διάθεσης. 

• Την κατάρτιση του τμήματος του Κοινωνικού Προ¬ 
ϋπολογισμού ευθύνης του Υπουργείου Υγείας και την 
παρακολούθηση της εκτέλεσης του σύμφωνα με τους 
τεθέντες δημοσιονομικούς στόχους. 

• Την προετοιμασία της αναγκαίας τεκμηρίωσης σε 
συνεργασία και με τις άλλες Διευθύνσεις ή τμήματα 
και την εν γένει υποστήριξη του έργου της Επιτροπής 
παρακολούθησης της εκτέλεσης του Κοινωνικού Προ¬ 
ϋπολογισμού. 

• Τη σύνθεση των προτάσεων του Τμήματος Προ¬ 
γράμματος Δημοσίων Επενδύσεων για την κατάρτιση 
των μεσοπρόθεσμων και ετήσιων προγραμμάτων κάθε 
τομέα δραστηριότητας τους και αναθεώρηση του ΠΔΕ. 


• Τη συνεργασία με το Τμήμα Προγράμματος Δημο¬ 
σίων Επενδύσεων (ΠΔΕ) για να διασφαλίζεται ότι το 
Πρόγραμμα Δημοσίων επενδύσεων του Υπουργείου πα¬ 
ραμένει μέσα στους στόχους του Μ.Π.Δ.Σ. αναφορικά 
με το επενδυτικό σκέλος του Π.Δ.Ε. 

• Την αξιολόγηση των αναμενόμενων ή πιθανών δη¬ 
μοσιονομικών επιπτώσεων κάθε πρότασης πολιτικής, 
προγράμματος ή δράσης στον προϋπολογισμό του 
Υπουργείου ή της Κυβέρνησης σε συνεργασία με τις 
άλλες Διευθύνσεις και παροχή γνώμης. 

• Την παροχή κατευθύνσεων στις Διευθύνσεις του 
Υπουργείου και τους εποπτευόμενους φορείς του για 
την προετοιμασία του Μ.Π.Δ.Σ. και την κατάρτιση προϋ¬ 
πολογισμού του Υπουργείου ώστε να διασφαλίζεται ότι 
καλύπτονται όλες οι οικονομικές ανάγκες του Υπουρ¬ 
γείου και ότι οι οικονομικές προβλέψεις πραγματοποι¬ 
ούνται σύμφωνα με τις οδηγίες του Γ.Λ.Κ. 

• Την παρακολούθηση της εναρμόνισης του προϋπο¬ 
λογισμού με το Μ.Π.Δ.Σ. 

• Την παρακολούθηση της τήρησης του Μεσοπρόθε¬ 
σμου Πλαισίου Δημοσιονομικής Στρατηγικής στο Π.Δ.Ε. 

• Την παρακολούθηση του ΠΔΕ σε μεσοπρόθεσμο 
επίπεδο και του ετήσιου ΠΔΕ. 

• Τη συνεργασία με το Υπουργείο Ανάπτυξης και 
Ανταγωνιστικότητας, σε όλα τα στάδια κατάρτισης 
του ΠΔΕ. 

• Την έγκαιρη ενημέρωση των φορέων των Υπουρ¬ 
γείων για τη κάλυψη των ανώτατων ορίων εκτέλεσης 
του προϋπολογισμού τους. 

• Τη παροχή γνωμοδοτήσεων για ανακατανομές προ¬ 
ϋπολογισμού. 

• Τη διαβίβαση στο Γ.Λ.Κ. αιτημάτων μεταβολών του 
Τακτικού Προϋπολογισμού του Υπουργείου. 

• Τη παρακολούθηση της ανάληψης δεσμεύσεων, των 
τιμολογίων, των πληρωμών, καθώς και της εξέλιξης των 
δημοσιονομικών στοιχείων που απορρέουν από αυτά. 

• Τη συνεργασία με το Τμήμα Δημοσιονομικών Αναλύ¬ 
σεων και Αναφορών για την προετοιμασία των απαιτού- 
μενων αναφορών και αναλύσεων σχετικά με το Μ.Π.Δ.Σ. 
και τον τακτικό προϋπολογισμό. 

• Την κοινοποίηση εγκυκλίων που σχετίζονται με την 
κατάρτιση, εκτέλεση και τροποποίηση του τακτικού 
προϋπολογισμού και παροχή της απαιτούμενης υπο¬ 
στήριξης στις υπηρεσίες του Υπουργείου. 

• Την παρακολούθηση των Μνημονίων συνεργασίας 
μεταξύ του Υπουργείου και του Υπουργείου Οικονο¬ 
μικών. 

• Την παρακολούθηση των τριμηνιαίων στόχων εκτέ¬ 
λεσης του προϋπολογισμού και τις διορθωτικές πα¬ 
ρεμβάσεις σε περίπτωση εμφάνισης αποκλίσεων από 
τους στόχους. 

• Την υποβολή του μηνιαίου προγράμματος εκτέλεσης 
του Προϋπολογισμού στο ΓΛΚ. 

Α2. Τμήμα Δημοσιονομικών Αναλύσεων και Αναφορών 

Το τμήμα Δημοσιονομικών Αναλύσεων και Αναφορών 
είναι αρμόδιο για: 

• Τη συγκέντρωση των δημοσιονομικών στοιχείων από 
τα Μητρώα δεσμεύσεων του Τακτικού Προϋπολογισμού, 
του Προγράμματος Δημοσίων Επενδύσεων, των ειδικών 
φορέων και των εποπτευόμενων φορέων του Υπουρ¬ 
γείου και την καταγραφή τους στη Διαδικτυακή Πύλη 
(Ε-ροιΙεΙ) σε τακτική βάση (έλεγχος των καταγραφών 
των εποπτευόμενων φορέων). 

• Την κατάρτιση και υποβολή των προβλεπόμενων 
αναφορών σχετικά με τη λειτουργία των Μητρώων δε¬ 
σμεύσεων και σχετικά με καθυστερημένες πληρωμές. 

• Τη σύνταξη των οικονομικών καταστάσεων και ανα¬ 
φορών για τις υπηρεσίες του Υπουργείου και τους επο¬ 
πτευόμενους φορείς και τη διαβίβασή τους στη Βουλή, 
στο Γενικό Λογιστήριο του Κράτους, στο Υπουργείο 
Ανάπτυξης και Ανταγωνιστικότητας, για το Πρόγραμ¬ 
μα Δημοσίων Επενδύσεων, στην Ελληνική Στατιστική 
Υπηρεσία (ΕΛΣΤΑΤ) και σε άλλα ενδιαφερόμενο μέρη. 

• Τη σύνταξη μελετών, αναλύσεων και υποβολή προ¬ 
τάσεων με σκοπό την τήρηση του προϋπολογισμού και 
του Μ.Π.Δ.Σ, τα οποία αποτελούν μέρος της δημοσιο¬ 
νομικής στρατηγικής. 

• Την αξιολόγηση του εκτελούμενου προϋπολογισμού, 
με στόχο την αύξηση των εσόδων, τη μείωση των δα¬ 
πανών και την εν γένει χρησιμοποίηση όλων των πόρων 
με αποδοτικό και αποτελεσματικό τρόπο. 

• Την παραγωγή, τον έλεγχο και την επεξεργασία 
οικονομικών απολογιστικών στοιχείων για την εκτέλεση 
του Προϋπολογισμού συνολικά ή σε μέρος αυτού. 

• Τον έλεγχο της εγκυρότητας και της αξιοπιστίας 
των οικονομικών δεδομένων που υποβάλλονται από 
τους εποπτευόμενους φορείς. 

• Τη συνεργασία με το Τμήμα Κατάρτισης και εκτέ¬ 
λεσης προγράμματος Προμηθειών της Διεύθυνσης 
Προμηθειών, Διαχείρισης Υλικού και Υποδομών του 
Υπουργείου και την κατάρτιση των σχετικών οικονο¬ 
μικών αναφορών. 

Β. ΔΙΕΥΘΥΝΣΗ ΟΙΚΟΝΟΜΙΚΗΣ ΕΠΟΠΤΕΙΑΣ ΦΟΡΕΩΝ 
ΓΕΝΙΚΗΣ ΚΥΒΕΡΝΗΣΗΣ 

Η διεύθυνση Οικονομικής Εποπτείας Φορέων Γενικής 
Κυβέρνησης απαρτίζεται από τα ακόλουθα τμήματα με 
τις αντίστοιχες αρμοδιότητες. 

Β1. Τμήμα Οικονομικής Οργάνωσης και Προϋπολογι¬ 
σμού Φορέων Υπηρεσιών Υγείας. 

Το τμήμα Οικονομικής Οργάνωσης και Προϋπολογι¬ 
σμού Φορέων Υπηρεσιών Υγείας είναι αρμόδιο για: 

• Την παροχή κατευθύνσεων στους εποπτευόμενους 
φορείς του τμήματος για την κατάρτιση του προϋπο¬ 
λογισμού τους σύμφωνα με το Μ.Π.Δ.Σ. 

• Τον έλεγχο της εγκυρότητας και αξιοπιστίας των 
σχεδίων που υποβάλλονται για την κατάρτιση του 
Μ.Π.Δ.Σ. διασφαλίζοντας την εικόνα της οικονομικής 
πραγματικότητας των φορέων και τη μέριμνα για την 
ευθυγράμμιση των στόχων δημοσιονομικής πολιτικής 
με τους στόχους που τίθενται μέσω των σχεδίων προ¬ 
ϋπολογισμών. 

• Τη διασφάλιση της έγκαιρης επεξεργασίας και κω¬ 
δικοποίησης των προσχεδίων προϋπολογισμού των 
εποπτευόμενων φορέων του τμήματος σύμφωνα με τις 
εγκυκλίους και οδηγίες που εκδίδονται από το Υπουρ¬ 
γείο Οικονομικών και το ΓΛΚ. 

• Την έγκριση και τροποποίηση των υποβαλλόμενων 
προϋπολογισμών των εποπτευόμενων φορέων του τμή¬ 
ματος και τη διασφάλιση ότι αυτοί ευθυγραμμίζονται 
με το Μ.Π.Δ.Σ. και τις εγκυκλίους και οδηγίες που εκ- 
δίδονται από το Υπουργείο Οικονομικών και το Γ ΛΚ. 

• Τη μελέτη, επεξεργασία και επιμέλεια καθιέρωσης 
γενικών κανόνων που αφορούν τους διαχειριστικούς 
κανονισμούς και τη λογιστική οργάνωση και λειτουργία 
των εποπτευόμενων φορέων του τμήματος. Την παροχή 
οδηγιών και κατευθύνσεων για την εφαρμογή αυτών. 


• Την παρακολούθηση της οικονομικής διαχείρισης 
των εποπτευόμενων φορέων του τμήματος και την κα¬ 
θοδήγηση τους για τη δημιουργία υγιών συστημάτων 
και διαδικασιών οικονομικής διαχείρισης και συμμόρ¬ 
φωσής τους με αυτά. 

• Τη σύναψη Μνημονίων συνεργασίας μεταξύ του 
Υπουργείου και των εποπτευόμενων του τμήματος 
φορέων με στόχο την ομαλή εκτέλεση του προϋπολο¬ 
γισμού τους και τη χρηστή δημοσιονομική διαχείριση. 

• Την παρακολούθηση των μηνιαίων και τριμηνιαίων 
στόχων εκτέλεσης του προϋπολογισμού των εποπτευ- 
ομένων του τμήματος φορέων και σε περίπτωση που 
εκτιμάται ότι θα υπάρξει υπέρβαση αυτών θα μεριμνά 
εγκαίρως και θα προτείνει τη λήψη συγκεκριμένων μέ¬ 
τρων. 

• Την παρακολούθηση της εκτέλεσης των προϋπολο¬ 
γισμών των εποπτευόμενων φορέων. 

• Την εποπτεία της τήρησης του Μητρώου Δέσμευσης 
από τους εποπτευόμενους φορείς. 

• Την παρακολούθηση των ληξιπρόθεσμων υποχρε¬ 
ώσεων των εποπτευόμενων φορέων. 

• Την παρακολούθηση των επιχορηγήσεων που πα¬ 
ρέχονται στους εποπτευόμενους φορείς. 

• Την παρακολούθηση των οικονομικών αποτελεσμά¬ 
των των εποπτευόμενων φορέων. 

• Την παρακολούθηση των ελλειμμάτων και οφειλών, 
των εποπτευόμενων φορέων σε τακτική (τριμηνιαία/ 
μηνιαία) βάση. 

• Τον έλεγχο της εγκυρότητας και αξιοπιστίας των 
υποβαλλόμενων από τους εποπτευόμενους φορείς οι¬ 
κονομικών στοιχείων. 

• Τη συνεργασία με το Τμήμα Δημοσιονομικών Ανα¬ 
λύσεων και Αναφορών για την κατάρτιση αναφορών 
για τους προϋπολογισμούς των εποπτευόμενων του 
τμήματος φορέων. 

• Τη συνεργασία με το Τμήμα ΜΠΔΣ και Προϋπολο¬ 
γισμού για την κατάρτιση αναφορών για τον Κοινωνικό 
Προϋπολογισμό. 

• Τη διανομή εγκαίρως εγκυκλίων για την οικονομική 
διαχείριση των Εποπτευόμενων Οργανισμών και Νομι¬ 
κών Προσώπων. 

Β2. Τμήμα Οικονομικής Οργάνωσης και Προϋπολογι¬ 
σμού Ε.Ο.Π.Υ.Υ. 

Το τμήμα Οικονομικής Οργάνωσης και Προϋπολογι¬ 
σμού Ε.Ο.Π.Υ.Υ. είναι αρμόδιο για: 

• Την παροχή κατευθύνσεων προς τον Ε.Ο.Π.Υ.Υ. για 
την κατάρτιση του προϋπολογισμού του σύμφωνα με 
το Μ.Π.Δ.Σ. 

• Τον έλεγχο της εγκυρότητας και αξιοπιστίας του 
σχεδίου που υποβάλλεται για την κατάρτιση του 
Μ.Π.Δ.Σ. διασφαλίζοντας την εικόνα της οικονομικής 
πραγματικότητας του φορέα και τη μέριμνα για την 
ευθυγράμμιση των στόχων δημοσιονομικής πολιτικής 
με τους στόχους που τίθενται μέσω του σχεδίου του 
προϋπολογισμού του. 

• Την διασφάλιση της έγκαιρης επεξεργασίας και 
κωδικοποίησης του προσχεδίου προϋπολογισμού του 
Ε.Ο.Π.Υ.Υ. σύμφωνα με τις εγκυκλίους και οδηγίες που 
εκδίδονται από το Υπουργείο Οικονομικών και το ΓΛΚ. 

• Την έγκριση και τροποποίηση του προϋπολογισμού 
του Ε.Ο.Π.Υ.Υ. και τη διασφάλιση ότι ευθυγραμμίζεται 
με το Μ.Π.Δ.Σ. και τις εγκυκλίους και οδηγίες που εκ- 
δίδονται από το Υπουργείο Οικονομικών και το ΓΛΚ. 

• Την μελέτη, επεξεργασία και επιμέλεια καθιέρωσης 
γενικών κανόνων που αφορούν τους διαχειριστικούς 
κανονισμούς και τη λογιστική οργάνωση και λειτουργία 
του Ε.Ο.Π.Υ.Υ. Την παροχή οδηγιών και κατευθύνσεων 
για την εφαρμογή αυτών. 

• Την παρακολούθηση της οικονομικής διαχείρισης 
του Ε.Ο.Π.Υ.Υ. και την καθοδήγησή του για τη δημιουργία 
υγιών συστημάτων και διαδικασιών οικονομικής διαχεί¬ 
ρισης και συμμόρφωσής του με αυτά. 

• Την σύναψη Μνημονίου συνεργασίας μεταξύ του 
Υπουργείου και του Ε.Ο.Π.Υ.Υ. με στόχο την ομαλή εκτέ¬ 
λεση του προϋπολογισμού του και τη χρηστή δημοσι¬ 
ονομική διαχείριση. 

• Την παρακολούθηση των μηνιαίων και τριμηνιαίων 
στόχων εκτέλεσης του προϋπολογισμού του Ε.Ο.Π.Υ.Υ. 
και σε περίπτωση που εκτιμάται ότι θα υπάρξει υπέρ¬ 
βαση αυτών θα μεριμνά εγκαίρως και θα προτείνει τη 
λήψη συγκεκριμένων μέτρων. 

• Την παρακολούθηση της εκτέλεσης του προϋπολο¬ 
γισμού του Ε.Ο.Π.Υ.Υ. 

• Την εποπτεία της τήρησης του Μητρώου Δέσμευσης 
από τον Ε.Ο.Π.Υ.Υ. 

• Την παρακολούθηση των ληξιπρόθεσμων υποχρε¬ 
ώσεων του Ε.Ο.Π.Υ.Υ 

• Την παρακολούθηση των επιχορηγήσεων που πα¬ 
ρέχονται στον Ε.Ο.Π.Υ.Υ. 

• Την παρακολούθηση των οικονομικών αποτελεσμά¬ 
των του Ε.Ο.Π.Υ.Υ. 

• Την παρακολούθηση των ελλειμμάτων και οφειλών, 
του Ε.Ο.Π.Υ.Υ σε τακτική (τριμηνιαία/μηνιαία) βάση. 

• Τον έλεγχο της εγκυρότητας και αξιοπιστίας των 
υποβαλλόμενων από τον Ε.Ο.Π.Υ.Υ οικονομικών στοι¬ 
χείων. 

• Τη συνεργασία με το Τμήμα Δημοσιονομικών Ανα¬ 
λύσεων και Αναφορών για την κατάρτιση αναφορών για 
τον προϋπολογισμό του Ε.Ο.Π.Υ.Υ. 

• Τη συνεργασία με το Τμήμα ΜΠΔΣ και Προϋπολο¬ 
γισμού για την κατάρτιση αναφορών για τον Κοινωνικό 
Προϋπολογισμό. 

• Τη διανομή εγκαίρως εγκυκλίων για την οικονομική 
διαχείριση του Ε.Ο.Π.Υ.Υ. 

Γ. ΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ ΚΑΙ ΥΠΗ¬ 
ΡΕΣΙΩΝ 

Η διεύθυνση Οικονομικής Διαχείρισης και Υπηρεσιών 
απαρτίζεται από τα ακόλουθα τμήματα με τις αντίστοι¬ 
χες αρμοδιότητες. 

Γ1. Τμήμα Εκτέλεσης Προϋπολογισμού και Ελέγχου 
των Δαπανών. 

Το τμήμα Εκτέλεσης Προϋπολογισμού και Ελέγχου 
των Δαπανών είναι αρμόδιο για: 

• Τη μέριμνα για την εκτέλεση του προϋπολογισμού 
του Υπουργείου. 

• Την παρακολούθηση της εκτέλεσης του προϋπολο¬ 
γισμού και της διαχείρισης των δαπανών. 

• Τον έλεγχο των δαπανών που πραγματοποιούνται 
από το Τμήμα Διαχείρισης Υλικού και Εγκαταστάσεων 
Κ.Υ. του Υπουργείου. 

• Την επιχορήγηση των εποπτευόμενων φορέων του 
Υπουργείου σε συνεργασία με τα αρμόδια Τμήματα, 
την ορθή κατανομή των πιστώσεων, την καταβολή των 
εισφορών και συνδρομών σε διεθνείς Οργανισμούς κ.λπ. 


• Τη διαχείριση, τον έλεγχο (πληρωμές) δαπανών πα¬ 
ντός είδους καθώς και των μετακινήσεων εκτός έδρας 
στο εσωτερικό και στο εξωτερικό, μεταθέσεων και απο¬ 
σπάσεων. 

• Τη τήρηση Μητρώου Δεσμεύσεων για κάθε διαχει¬ 
ριστική πράξη και των ανώτατων ορίων των πιστώσεων 
του προϋπολογισμού και τα λοιπά λογιστικά βιβλία. 

• Τη παρακολούθηση της τήρησης του Μητρώου Δε¬ 
σμεύσεων και την εξέλιξη των δημοσιονομικών στοιχεί¬ 
ων που απορρέουν από αυτό. 

• Την εκκαθάριση των δαπανών των μετακινήσεων 
στο εσωτερικό και εξωτερικό. 

• Τη διαχείριση πάγιων προκαταβολών, έκδοση χρη¬ 
ματικών ενταλμάτων πληρωμής, εποπτεία υπολόγων, 
χρηματικών ενταλμάτων προπληρωμής και επιτροπικών 
ενταλμάτων. 

• Την έκδοση αποφάσεων ανάληψης υποχρεώσεων, 
έγκρισης κάθε είδους δαπανών, παροχής πιστώσεων. 

• Την έκδοση αποφάσεων και αυξομείωσης πιστώσε¬ 
ων μεταφοράς πιστώσεων και εγγραφής συμπληρωμα¬ 
τικών πιστώσεων στο προϋπολογισμό του Υπουργείου. 

• Την εισήγηση στο Γ.Λ.Κ. για την εγγραφή προβλέ¬ 
ψεων θέσεων σε περιπτώσεις διορισμού, μετάταξης ή 
απόσπασης ασχέτως ποσού. 

• Τις πράξεις έγκρισης δαπανών. 

• Τις προτάσεις και αποφάσεις μεταφοράς πιστώσε¬ 
ων από ένα κωδικό αριθμό σε άλλο κωδικό αριθμό του 
προϋπολογισμού του Υπουργείου. 

• Την έκδοση αποφάσεων έγκρισης και έκδοσης χρη¬ 
ματικών ενταλμάτων πληρωμής, χρηματικών ενταλμά¬ 
των προπληρωμής, παγίων προκαταβολών και επιτρο¬ 
πικών ενταλμάτων του Κρατικού Προϋπολογισμού. 

• Την έκδοση αποφάσεων ορισμού δευτερευόντων 
διατακτών. 

• Την εισήγηση για την κατάρτιση του προϋπολογι¬ 
σμού και την καταβολή ανά ΚΑΕ σε συνεργασία με το 
Τμήμα ΜΠΔΣ και τακτικού προϋπολογισμού. 

Γ2. Τμήμα Εφαρμογής Προγράμματος Δημοσίων Επεν¬ 
δύσεων. 

Το τμήμα Εφαρμογής Προγράμματος Δημοσίων Επεν¬ 
δύσεων είναι αρμόδιο για: 

• Τη συνεργασία με άλλες υπηρεσίες του Υπουρ¬ 
γείου, τους εποπτευόμενους φορείς και με τις Ειδικές 
Υπηρεσίες Διαχείρισης των συγχρηματοδοτούμενων 
Επιχειρησιακών Προγραμμάτων για την επεξεργασία και 
την υποβολή προτάσεων στο Τ μήμα ΜΠΔΣ και Προϋπο¬ 
λογισμού για την κατάρτιση των μακροπρόθεσμων και 
ετήσιων προγραμμάτων του Προγράμματος Δημοσίων 
Επενδύσεων (Π.Δ.Ε.) σε κάθε τομέα πολιτικής καθώς και 
για την αναθεώρηση-τροποποίησή τους. 

• Την παρακολούθηση της εκτέλεσης του ετήσιου 
Π.Δ.Ε. τα ανώτατα όρια και τους στόχους του τριμήνου, 
καθώς και την υποβολή προτάσεων αναθεώρησής του. 

• Τη συνεργασία με το Υπουργείο Ανάπτυξης και 
Ανταγωνιστικότητας, σε όλα τα στάδια εκτέλεσης του 
ΠΔΕ. 

• Την υπογραφή ως αρμόδιος φορέας χρηματοδότη¬ 
σης των τεχνικών δελτίων προτεινόμενων πράξεων που 
αφορούν συγχρηματοδοτούμενα ή εθνικά έργα και τα 
οποία πληρώνονται από το συγχρηματοδοτούμενο ή 
εθνικό σκέλος του Π.Δ.Ε. του Υπουργείου. 

• Την έκδοση προτάσεων κατανομής πιστώσεων ανά 
κωδικό έργου. 

• Την υποβολή προτάσεων αναμόρφωσης, τροποποί¬ 
ησης ή ανακατανομής του προϋπολογισμού των έργων 
του Π.Δ.Ε. στο πλαίσιο των ανωτάτων χρηματικών ορίων 
και την αναμόρφωση των πιστώσεων εντός των ανώ¬ 
τατων ορίων του Υπουργείου και των εποπτευόμενων 
Οργανισμών. 

• Τη συγκέντρωση δεδομένων και το συντονισμό ερ¬ 
γασιών για την προετοιμασία και την προώθηση των 
προτάσεων χρηματοδότησης των έργων του Π.Δ.Ε. από 
το Υπουργείο Ανάπτυξης και Ανταγωνιστικότητας. 

• Την έκδοση αιτημάτων χρηματοδότησης-κατανομών 
έργων ΕΣΠΑ, σύμφωνα με τον κεντρικό λογαριασμό 
ΕΣΠΑ. 

• Την έκδοση οδηγιών και εντολών κατανομής του 
Π.Δ.Ε. ώστε οι λογαριασμοί έργων που τηρούνται στη 
Τράπεζα της Ελλάδος να πιστώνονται ανάλογα. 

• Την παρακολούθηση των κατανομών, των πληρω¬ 
μών και της απορροφητικότητας των πιστώσεων (πο¬ 
σοστό απορρόφησης) των έργων που έχουν ενταχθεί 
στο Π.Δ.Ε., τη συγκέντρωση οικονομικών δεδομένων για 
συναλλαγές σε τραπεζικούς λογαριασμούς έργων που 
τηρούνται στην Τ ράπεζα της Ελλάδος (οχίΓαίΙ), καθώς 
και τον έλεγχο και επεξεργασία γενικών λογιστικών 
δεδομένων. 

• Τη διαχείριση των χρηματοροών του Π.Δ.Ε. και τη 
παρακολούθηση της πορείας εκτέλεσης των έργων 
που εντάσσονται στο Π.Δ.Ε. και ιδίως τις δαπάνες των 
έργων αυτών. 

• Την παρακολούθηση μέσω του διαχειριστή οφει¬ 
λών Δημοσίων Επενδύσεων στο Πληροφοριακό Σύστη¬ 
μα Παρακολούθησης Οφειλών Δημοσίων Επενδύσεων 
(Π.ΣΥ.Π.Ο.Δ.Ε.) των απλήρωτων υποχρεώσεων και ληξι¬ 
πρόθεσμων οφειλών των έργων και την αποστολή στο 
Τμήμα Δημοσιονομικών Αναλύσεων και Αναφορών για 
τη μηνιαία ενημέρωση του Υπουργείου Ανάπτυξης και 
Ανταγωνιστικότητας. 

• Την τήρηση Μητρώου Δεσμεύσεων του Π.Δ.Ε. και 
την αποστολή μηνιαίων καταστάσεων στο Τμήμα Δη¬ 
μοσιονομικών Αναλύσεων και Αναφορών για τη μηνιαία 
ενημέρωση του Γ.Λ.Κ. μέσω του ΡογΙβΙ. 

• Τη συγκέντρωση στατιστικών στοιχείων πληρωμών 
του Π.Δ.Ε. 

• Την παροχή πληροφοριών στους φορείς εφαρμογής 
και τις υπηρεσίες που είναι υπεύθυνες για έργα του 
Π.Δ.Ε. σχετικά με Συλλογικές Αποφάσεις Έργων (Σ.Α.Ε.) 
και με Συλλογικές Αποφάσεις Μελετών (Σ.Α.Μ.), καθώς 
και για την κοινοποίηση λεπτομερών οικονομικών δε¬ 
δομένων για έργα που έχουν σχέση με αυτούς τους 
φορείς και αυτές τις υπηρεσίες. 

• Τη μέριμνα για την έκδοση συμψηφιστικών χρη¬ 
ματικών ενταλμάτων δαπανών δημοσίων επενδύσεων. 

• Την αποστολή φορολογικών δηλώσεων του Υπουρ¬ 
γείου σε συνεργασία με τον εκπρόσωπο του Υπουρ¬ 
γείου μέσω δικτύου Ιαχίε και απόδοση του παρακρα- 
τούμενου φόρου που αφορά πληρωμές του Π.Δ.Ε. στη 
Τ ράπεζα της Ελλάδος. 

• Την έκδοση αποφάσεων για το διορισμό υπολόγων 
- διαχειριστών έργων του Π.Δ.Ε. οι οποίοι θα είναι υπεύ¬ 
θυνοι για τη πληρωμή των έργων που υλοποιούνται από 
υπηρεσίες του Υπουργείου, καθώς και για την έγκριση 
χρηματοδότησης έργων, μέσω ΠΔΕ, που υλοποιούνται 
από νομικά πρόσωπα δημοσίου ή ιδιωτικού δικαίου. 


• Την παρακολούθηση του έργου των υπολόγων και 
την έκδοση σχετικών οδηγιών σχετικά με τα προβλήμα¬ 
τα που προκύπτουν κατά τη διαδικασία των πληρωμών 
και την επίλυσή τους. 

• Τη διασφάλιση ότι οι διαχειριστές έργων του Υπουρ¬ 
γείου έχουν κατάλληλες οικονομικές γνώσεις, καθώς και 
την εκπαίδευση τους σε συνεργασία με το Γ.Λ.Κ. και 
με το Υπουργείο Ανάπτυξης και Ανταγωνιστικότητας. 

• Τον έλεγχο των δικαιολογητικών για την εκκαθάριση 
των πληρωμών των έργων του Π.Δ.Ε. από τους υπολό¬ 
γους - διαχειριστές. 

• Την αποστολή των δικαιολογητικών πληρωμής στην 
Υ.Δ.Ε. για την έκδοση ισόποσων συμψηφιστικών Χ.Ε.Π. 
προς τακτοποίηση των υπολόγων - διαχειριστών των 
έργων. 

• Την ενημέρωση των υπολόγων-διαχειριστών σχετικά 
με τις διαδικασίες πληρωμής και των παραστατικών 
αυτών. 

• Την πληροφόρηση των υπολόγων διαχειριστών έρ¬ 
γων, σχετικά με την οικονομική κατάσταση των έργων 
τους. 

Γ3. Τμήμα Μισθοδοσίας 

Το τμήμα Μισθοδοσίας είναι αρμόδιο για: 

• Την εκκαθάριση αποδοχών και γενικά αποζημιώσεων 
προσωπικού του Υπουργείου. 

• Την προώθηση αποφάσεων για έγκριση αποζημιώ¬ 
σεων, υπερωριακής, νυκτερινής και εξαιρέσιμων ημερών 
εργασίας των υπαλλήλων του Υπουργείου. 

• Την προώθηση αποφάσεων σχετικά με τις αμοιβές 
μελών συμβουλίων, επιτροπών και ομάδων εργασίας 
του Υπουργείου. 

• Τη διευθέτηση και καταβολή μισθών, αποδοχών και 
αποζημιώσεων στο προσωπικό του Υπουργείου σε συν¬ 
δυασμό με την Ενιαία Αρχή Πληρωμών. 

• Την εκτέλεση δικαστικών αποφάσεων, σχετικά με 
αξιώσεις κατά του Δημοσίου, όπως για οικογενειακά 
επιδόματα, αποζημιώσεις κ.λπ. 

• Την μέριμνα για την καταβολή μισθοδοσίας του 
πάσης φύσεως προσωπικού των εποπτευόμενων από 
το Υπουργείο Φορέων 

Δ. ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ 

Η Διεύθυνση Προμηθειών και Διαχείρισης Υλικού 
απαρτίζεται από τα ακόλουθα τμήματα με τις αντί¬ 
στοιχες αρμοδιότητες. 

Δ1. Τμήμα Προγραμματισμού και Εκτέλεσης Προμη¬ 
θειών Κεντρικής Υπηρεσίας 

Το τμήμα Προγραμματισμού και Εκτέλεσης Προμη¬ 
θειών Κεντρικής Υπηρεσίας έχει τις ακόλουθες αρμο¬ 
διότητες: 

• Τη συγκέντρωση των προτάσεων, την κατάρτιση 
του προγράμματος προμηθειών πάσης φύσεως υλικού, 
εξοπλισμού και εφοδίων για τις ανάγκες των Υπηρε¬ 
σιών του Υπουργείου και την ένταξή τους στο Ενιαίο 
Πρόγραμμα Προμηθειών του Υπουργείου Ανάπτυξης και 
Ανταγωνιστικότητας. 

• Την παρακολούθηση υλοποίησης των προμηθειών 
των οποίων φορέας εκτέλεσης ορίζεται το Υπουργείο 
Ανάπτυξης και Ανταγωνιστικότητας. 

• Τη διενέργεια των απαραίτητων διαδικασιών, σύμ¬ 
φωνα με τις διατάξεις που ισχύουν κάθε φορά για τη 
σύναψη και εκτέλεση συμβάσεων προμήθειας ειδών και 
παροχής υπηρεσιών, των Υπηρεσιών του Υπουργείου. 

• Τη συγκρότηση επιτροπών διενέργειας και αξιολό¬ 
γησης των διαγωνισμών, των επιτροπών παραλαβής 
των ειδών και των υπηρεσιών καθώς και των επιτροπών 
αξιολόγησης ενστάσεων και προδικαστικών προσφυγών, 
σύμφωνα με τις διατάξεις που ισχύουν κάθε φορά και 
την παρακολούθηση του έργου τους. 

• Την αποστολή των σχετικών φακέλων των διαγωνι¬ 
σμών στους αρμόδιους για την εκκαθάριση της δαπάνης. 

• Το χειρισμό κάθε άλλου σχετικού με τις προαναφε- 
ρόμενες αρμοδιότητες θέματος. 

Δ2. Τμήμα Διαχείρισης Υλικού και Κεντρικής Αποθήκης 

Το τμήμα Διαχείρισης Υλικού και Κεντρικής Αποθήκης 
έχει τις ακόλουθες αρμοδιότητες: 

• Τις διοικητικές ενέργειες για την παραλαβή, απο¬ 
θήκευση και διακίνηση των υλικών και εφοδίων που 
προμηθεύονται οι Υπηρεσίες του Υπουργείου. 

• Την παραλαβή και ταξινόμηση των υλικών και εφο¬ 
δίων στους αποθηκευτικούς χώρους. 

• Τη συσκευασία και αποστολή υλικών και εφοδίων 
σε υπηρεσίες και φορείς 

• Την εξασφάλιση των μέσων αποστολής των υλικών 
και εφοδίων. 

• Τις διοικητικές ενέργειες για την εκποίηση και κα¬ 
ταστροφή του άχρηστου υλικού και εφοδίων. 

• Το χειρισμό κάθε άλλου σχετικού με τις προαναφε- 
ρόμενες αρμοδιότητες θέματος. 

Αρθρο 4 

Από την έναρξη ισχύος της παρούσας οι αρμοδιό¬ 
τητες: 

α. της Διεύθυνσης Οικονομικού (άρθρο 30, του Π.Δ. 
95/2000, ΦΕΚ 76 Α') της Γενικής Διεύθυνσης Οικονομι¬ 
κών Υπηρεσιών όπως είχε συσταθεί με το άρθρο 3Β 
του Ν. 2362/95 

β. του Τμήματος Χρηματοδότησης ΕΟΠΥΥ, της Διεύ¬ 
θυνσης Υγειονομικής περίθαλψης ασφαλισμένων του 
ΕΟΠΥΥ (άρθρο 9, Ν. 4052/2012, ΦΕΚ 41 Α') της Γενικής 
Διεύθυνσης Υγείας 

γ. της Διεύθυνσης Προμηθειών (άρθρο 31, του Π.Δ. 
95/2000, ΦΕΚ 76 Α') της Γ ενικής Διεύθυνσης Διοικητικής 
Υποστήριξης και Τεχνικών Υποδομών 

μεταφέρονται στις οργανικές μονάδες της Γενικής 
Διεύθυνσης Οικονομικών Υπηρεσιών. 

Άρθρο 5 

Στελέχωση - Κλάδοι Προϊσταμένων 

1. Το προσωπικό των υφιστάμενων οργανικών μονά¬ 
δων που αναδιαρθρώνονται, συνεχίζει να υπηρετεί στις 
οργανικές μονάδες της παρούσας απόφασης. 

2. Στις θέσεις ευθύνης των Διευθύνσεων της Γενικής 
Διεύθυνσης Οικονομικών Υπηρεσιών προΐστανται οι κλά¬ 
δοι ΠΕ Διοικητικού ή ΠΕ Οικονομικού, των δε Τμημάτων 
της οι κλάδοι ΠΕ Διοικητικού ή ΠΕ Οικονομικού και στο 
Τμήμα Διαχείρισης Υλικού και Κεντρικής Αποθήκης της 
Διεύθυνσης Προμηθειών και Διαχείρισης Υλικού και ΤΕ 
Διοικητικού-Λογιστικού. 

Άρθρο 6 

Μεταβατικές Διατάξεις 

Οι αρμοδιότητες που αφορούν στη διαχείριση ναρ¬ 
κωτικών φαρμάκων (εδαφ. 5, 6, 7 και 8 της υποπ. δ'της 
παρ.2 του άρθρου 31 του Π.Δ. 95/2000/ΦΕΚ 76Α') θα 
ασκούνται από το Τμήμα Διαχείρισης Υλικού και Κε¬ 


ντρικής Αποθήκης έως την έκδοση, κατ' εφαρμογή της 
παρ. 4 του άρθρου 35 του Ν. 4024/2012, του νέου Ορ¬ 
γανισμού του Υπουργείου. 

Άρθρο 7 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Αυγούστου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

ΥΓΕΙΑΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. 43311 (2) 

Απαιτούμενα δικαιολογητικά και διαδικασίες για την 
έκδοση των εγκρίσεων/αδειών δόμησης σε δημόσια 
ακίνητα του άρθρου 10 του Ν. 3986/2011 «Επείγοντα 
Μέτρα Εφαρμογής Μεσοπρόθεσμου Πλαισίου Δη¬ 
μοσιονομικής Στρατηγικής 2012-2015» (ΦΕΚ 152 Α'), 
όπως ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του Ν. 3986/2011 «Επείγοντα Μέτρα 
Εφαρμογής Μεσοπρόθεσμου Πλαισίου Δημοσιονομικής 
Στρατηγικής 2012-2015» (ΦΕΚ 152 Α'), όπως ισχύει και 
ειδικότερα της παρ. 1β του άρθρου 15. 

2. Τις διατάξεις του Π.Δ/τος 63 της 21/22-4-2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ 98 Α'). 

3. Το Π.Δ υπ’ αριθμ. 86/21-6-2012 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 141 Α'). 

4. Την υπ’ αριθμ. Υ 46/6-7-2012 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (ΦΕΚ 2101 Β'). 

5. Το Π.Δ 90/2012 περί «διορισμού του Ιωάννη Στουρ- 
νάρα του Αθανασίου στη θέση του Υπουργού Οικονο¬ 
μικών» (ΦΕΚ 14 Α') 

6. Τις διατάξεις του Ν. 4067/2012 «Νέος Οικοδομικός 
Κανονισμός» (ΦΕΚ 79 Α'), όπως ισχύει. 

7. Τις διατάξεις του Ν. 4030/2011 «Τρόπος έκδοσης 
αδειών δόμησης, ελέγχου κατασκευών και λοιπές δια¬ 
τάξεις» (ΦΕΚ 249 Α'), όπως ισχύει. 

8. Την από 12-6-2013 εισήγηση του Κεντρικού Συμ¬ 
βουλίου Διοίκησης για την Αξιοποίηση της Δημόσιας 
Περιουσίας, αποφασίζουμε: 

Άρθρο 1 

1. Με την παρούσα απόφαση καθορίζονται η διαδικα¬ 
σία ταυτόχρονης έκδοσης έγκρισης/άδειας δόμησης 
στα δημόσια ακίνητα, του άρθρου 10 του Κεφαλαίου 
Β' «Πολεοδομική Ωρίμανση και Επενδυτική Ταυτότητα 
Δημοσίων Ακινήτων και Λοιπές Ρυθμίσεις για την Αξι¬ 
οποίηση της Δημόσιας Περιουσίας» του Ν. 3986/2011 

«Επείγοντα Μέτρα Εφαρμογής Μεσοπρόθεσμου Πλαισί¬ 
ου Δημοσιονομικής Στρατηγικής 2012-2015» (ΦΕΚ152 Α') 
όπως ισχύει, καθώς και τα σχετικά με την αναθεώρησή 
τους, το χρόνο ισχύος τους και την ενημέρωση του 
φακέλου της έγκρισης/άδειας δόμησης. 

2. Οι ως άνω εγκρίσεις/άδειες δόμησης χορηγούνται 
από τη Διεύθυνση Οικοδομικών και Κτιριοδομικών Κα¬ 
νονισμών, του Υπουργείου Περιβάλλοντος, Ενέργειας 
και Κλιματικής Αλλαγής μέσα σε τριάντα (30) εργάσι¬ 
μες ημέρες από την υποβολή πλήρους φακέλου από 
τον κύριο του ακινήτου ή τον έχοντα νόμιμο δικαίωμα 
(τον δικαιούχο εμπράγματου δικαιώματος ή τον κάτοχο 
δικαιώματος περιουσιακής φύσης ή δικαιώματος δια¬ 
χείρισης και εκμετάλλευσης ή τον έλκοντα εξ αυτών 
δικαιώματα ή από το Ταμείο Αξιοποίησης Ιδιωτικής Πε¬ 
ριουσίας του Δημοσίου -ΤΑΙΠΕΔ). 

Σε περίπτωση μη πληρότητας του φακέλου, η ανωτέ¬ 
ρω προθεσμία ισχύει από τη συμπλήρωσή του. 

Αρθρο 2 

Ακίνητα, που αξιοποιούνται μετά 
από εκπόνηση ΕΣΧΑΔΑ 

1. Ο πλήρης φάκελος για την έκδοση έγκρισης/άδειας 
δόμησης ανέγερσης νέων κτιριακών εγκαταστάσεων σε 
ακίνητα, που αξιοποιούνται μετά από εκπόνηση ΕΣΧΑΔΑ 
σύμφωνα με τις διατάξεις του άρθρου 12 του Κεφαλαίου 
Β' «Πολεοδομική Ωρίμανση και Επενδυτική Ταυτότητα 
Δημοσίων Ακινήτων και Λοιπές Ρυθμίσεις για την Αξιο¬ 
ποίηση της Δημόσιας Περιουσίας» (άρθρο 12, Ν. 3986/11), 
περιλαμβάνει τα εξής δικαιολογητικά: 

α) Αίτηση από τον κύριο του ακινήτου ή τον έχοντα νόμιμο 
δικαίωμα συνοδευόμενη από δηλώσεις ανάθεσης /ανάληψης 
μηχανικών για τη μελέτη και την επίβλεψη του έργου. 

β) Σε τρία αντίγραφα: 

ί) Τοπογραφικό διάγραμμα, κατά το άρθρο 9, παρ. 3, 
του Ν. 4030/11. 

μ) Διάγραμμα δόμησης, κατά το άρθρο 9, παρ. 4, του 
Ν. 4030/11. 

ιϋ) Τεχνική έκθεση, στην οποία θα περιγράφονται οι 
νέες κτιριακές εγκαταστάσεις και οι ισχύοντες στο ακίνη¬ 
το όροι και περιορισμοί δόμησης, όπως προκύπτουν από 
το Π.Δ/γμα του άρθρου 12, παρ. 3 του Ν. 3986/11 ή και την 
κοινή υπουργική απόφαση της παρ. 7 του ίδιου άρθρου. 

ίν) Υπεύθυνη δήλωση του εδαφίου ι της παρ. 2 του 
άρθρου 3 του Ν. 4030/2011. 

γ) Οι μελέτες, που προβλέπονται στα εδάφια β, γ, δ, ε, 
στ, ζ, η, θ, ια της παρ. 2 του άρθρου 3 του Ν. 4030/2011 
(ΦΕΚ 249 Α') σε ηλεκτρονική μορφή (ΩΩ) και σε σχέδια 
εφ’ όσον ζητηθεί από την Υπηρεσία. 

δ) Συμβολαιογραφική δήλωση των προβλεπόμε- 
νων χώρων στάθμευσης, σύμφωνα με το άρθρο 1 του 
Ν. 1221/1981 (Α' 292) και πιστοποιητικό μεταγραφής της 
στο υποθηκοφυλακείο ή καταχώρισής της στο κτημα- 
τολογικό γραφείο. Σε περίπτωση εξαγοράς, αντί της 
συμβολαιογραφικής δήλωσης υποβάλλεται αποδεικτικό 
καταβολής της απαιτούμενης εισφοράς. 

ε) Εγκρίσεις άλλων υπηρεσιών, όπου απαιτούνται από 
τις κείμενες διατάξεις. 

στ) Αποδεικτικά κατάθεσης κρατήσεων και καταβολής 
εισφορών μηχανικών. 

ζ) Ταυτότητα κτιρίου, σύμφωνα με τις διατάξεις των 
άρθρων 3 και 4 του Ν. 3843/2010, όπως ορίζεται στο 
άρθρο 3 παρ. 2.ιε του Ν. 4030/2011. 


2. Η έγκριση δόμησης και η άδεια δόμησης χορηγού¬ 
νται ταυτόχρονα μετά την προσκόμιση των ανωτέρω 
και χωρίς τον έλεγχο των μελετών του εδαφίου Ι.γ και 
των αποδεικτικών του εδαφίου Ι.στ ανωτέρω για την 
ορθότητα των οποίων την ευθύνη φέρουν οι μελετητές 
μηχανικοί στο πλαίσιο των αρμοδιοτήτων τους. 

3. Οι εγκρίσεις/άδειες δόμησης κοινοποιούνται στην 
οικεία ΥΔΟΜ για την τήρηση της διαδικασίας του άρ¬ 
θρου 7 του Ν. 4030/11. Για τη σύνδεση των εγκαταστά¬ 
σεων με τα δίκτυα κοινής ωφέλειας οι σχετικές άδειες 
δόμησης θεωρούνται από τη Διεύθυνση Οικοδομικών και 
Κτιριοδομικών Κανονισμών (Δ.Ο.Κ.Κ.), του Υπουργείου 
Περιβάλλοντος, Ενέργειας και Κλιματικής Αλλαγής, μετά 
την υποβολή του Πιστοποιητικού Ελέγχου Κατασκευής 
(Π.Ε.Κ.) της οικείας ΥΔΟΜ, κατά το άρθρο 7, παρ. 12 
του Ν. 4030/11. 

4. Για εργασίες επί υφιστάμενων κτιριακών εγκατα¬ 
στάσεων σε ακίνητα, που αξιοποιούνται μετά από εκ¬ 
πόνηση ΕΣΧΑΔΑ εφαρμόζονται τα αναφερόμενα στο 
επόμενο άρθρο. 

Άρθρο 3 

Υφιστάμενα κτίρια, σε ακίνητα που 
αξιοποιούνται χωρίς την εκπόνηση ΕΣΧΑΔΑ 

1. Το παρόν άρθρο αφορά στη διαδικασία έκδοσης 
έγκρισης/άδειας δόμησης σε υφιστάμενες κτιριακές 
εγκαταστάσεις επί ακινήτων του άρθρου 13Α του 
Ν. 3986/2011 «Επείγοντα Μέτρα Εφαρμογής Μεσοπρό¬ 
θεσμου Πλαισίου Δημοσιονομικής Στρατηγικής 2012- 
2015» (ΦΕΚ 152 Α'), όπως ισχύει, είτε για τη νομιμοποίηση 
υφισταμένων κτιριακών εγκαταστάσεων, είτε για νέες 
εργασίες. Η ίδια διαδικασία εφαρμόζεται και για την 
ανασύσταση του φακέλου οικοδομικής αδείας. 

2. Ο πλήρης φάκελος για την ταυτόχρονη έκδοση 
έγκρισης/άδειας δόμησης υφισταμένων κτιριακών εγκα¬ 
ταστάσεων σε ακίνητα που αξιοποιούνται χωρίς εκπό¬ 
νηση ΕΣΧΑΔΑ (άρθρο 13Α, Ν. 3986/11), περιλαμβάνει τα 
εξής δικαιολογητικά: 

α) Αίτηση από τον κύριο του ακινήτου ή τον έχοντα 
νόμιμο δικαίωμα συνοδευόμενη από δηλώσεις ανάθεσης 
/ανάληψης μηχανικών για τη μελέτη και την επίβλεψη 
του έργου. 

β) Σε τρία αντίγραφα: 

ί) Τοπογραφικό διάγραμμα, κατά το άρθρο 9, παρ. 3, 
του Ν. 4030/11. 

ϋ) Διάγραμμα δόμησης, κατά το άρθρο 9, παρ. 4, του 
Ν. 4030/11. 

ίϋ) Τεχνική έκθεση, στην οποία θα περιγράφονται οι 
υφιστάμενες εγκαταστάσεις, η συμβατότητά τους με 
τους ισχύοντες κανονισμούς, οι ισχύοντες στο ακίνητο 
όροι και περιορισμοί δόμησης, θα αναλύεται η νομιμό¬ 
τητα των υφισταμένων κατασκευών-εγκαταστάσεων και 
θα περιγράφονται αναλυτικά τυχόν αιτούμενες ενέρ¬ 
γειες και εργασίες (π.χ. νομιμοποίηση, αλλαγή χρήσης, 
επισκευή κ,λπ.) με αναφορά στις απαραίτητες εγκρίσεις, 
όταν αυτές προκύπτουν από τη σχετική κείμενη πολε¬ 
οδομική νομοθεσία. 

ίν) Υπεύθυνη δήλωση του εδαφίου ι της παρ. 2 του 
άρθρου 3 του Ν. 4030/2011. 

γ) Αρχιτεκτονική μελέτη αποτύπωσης σε ηλεκτρονική 
μορφή (ΩΩ) και σε σχέδια εφ’ όσον ζητηθεί από την 
Υπηρεσία. 

δ) Ανάλογα με τις αιτούμενες εργασίες και εφ’ όσον 
απαιτούνται, οι μελέτες που προβλέπονται στα εδάφια 
β, γ, δ, ε, στ, ζ, η, θ, ια της παρ. 2 του άρθρου 3 του 
Ν. 4030/2011 (ΦΕΚ 249 Α') σε ηλεκτρονική μορφή (Οϋ) 
και σε σχέδια εφ’ όσον ζητηθεί από την Υπηρεσία. 

ε) Συμβολαιογραφική δήλωση των προβλεπόμενων χώ¬ 
ρων στάθμευσης, σύμφωνα με το άρθρο 1 του Ν. 1221/1981 
(Α' 292), εφ’ όσον απαιτούνται και πιστοποιητικό μεταγρα¬ 
φής της στο υποθηκοφυλακείο ή καταχώρισής της στο 
κτηματολογικό γραφείο. Σε περίπτωση εξαγοράς, αντί 
της συμβολαιογραφικής δήλωσης υποβάλλεται αποδει¬ 
κτικό καταβολής της απαιτούμενης εισφοράς. 

στ) Αποδεικτικά κατάθεσης κρατήσεων και καταβολής 
εισφορών μηχανικών. 

ζ) Εγκρίσεις άλλων υπηρεσιών, όπου απαιτούνται από 
τις κείμενες διατάξεις. 

η) Ταυτότητα κτιρίου, σύμφωνα με τις διατάξεις των 
άρθρων 3 και 4 του Ν. 3843/2010, όπως ορίζεται στο 
άρθρο 3 παρ. 2.ιε του Ν. 4030/2011 

3. Η έγκριση δόμησης και η άδεια δόμησης χορηγού¬ 
νται ταυτόχρονα μετά την προσκόμιση των ανωτέρω 
και χωρίς τον έλεγχο των μελετών του εδαφίου 2.γ και 

2.δ και των αποδεικτικών του εδαφίου 2.στ ανωτέρω, για 
την ορθότητα των οποίων την ευθύνη φέρουν οι μελε¬ 
τητές μηχανικοί στο πλαίσιο των αρμοδιοτήτων τους. 

4. Η παρ. 3 του προηγούμενου άρθρου εφαρμόζεται 
αναλόγως. 


Αρθρο 4 

1. Οι εγκρίσεις/άδειες δόμησης, ισχύουν για τέσσερα 
(4) έτη και αναθεωρούνται για την αλλαγή των μελετών 
με την ίδια διαδικασία με την οποία εκδίδονται, ενώ για 
την παράταση ισχύος τους εφαρμόζεται το άρθρο 6, 
παρ. 4 του Ν. 4030/11. Οι εγκρίσεις/άδειες δόμησης που 
αφορούν κτιριακές εγκαταστάσεις για τις οποίες έχει 
εκπονηθεί ΕΣΧΑΔΑ ισχύουν για έξι (6) έτη. 

2. Οι εγκρίσεις/άδειες δόμησης που αφορούν σε κα¬ 
τεδαφίσεις, ισχύουν για ένα (1) έτος. 

3. Η ενημέρωση του φακέλου της έγκρισης/άδειας 
δόμησης πραγματοποιείται κατά τα οριζόμενα στην 
παρ. 9 του άρθρου 6 του Ν. 4030/11, όπως ισχύει. 

4. Κατά τα λοιπά ισχύουν οι διατάξεις του Ν. 4030/11. 

Η παρούσα απόφαση ισχύει από τη δημοσίευσή της 

στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2013 

